CELEX: 22001D0013
Language: hr
Date: 2001-02-23 00:00:00
Title: Odluka Zajedničkog odbora EGP-a br. 13/2001 od 23. veljače 2001. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 94
            
            
               HR
            
            
               Službeni list Europske unije
            
            
               56
            
         22001D0013
   
               L 117/9
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 13/2001
   od 23. veljače 2001.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 64/1999 od 28. svibnja 1999. (1).
            
         
               (2)
            
            
               Dvadeset petu direktivu Komisije 2000/111/EZ od 10. ožujka 2000. o prilagodbi tehničkom napretku Direktive Vijeća 76/768/EEZ o usklađivanju zakonodavstva država članica u odnosu na kozmetičke proizvode (2) treba unijeti u Sporazum.
            
         
               (3)
            
            
               Direktivu Komisije 2000/41/EZ od 19. lipnja 2000. o drugoj odgodi datuma nakon kojeg se zabranjuju ispitivanja na životinjama za sastojke ili kombinacije sastojaka kozmetičkih proizvoda (3) treba unijeti u Sporazum,
            
         ODLUČIO JE:
   Članak 1.
   U točku 1. (Direktiva Vijeća 76/768/EEZ) u poglavlju XVI. Priloga II. Sporazumu dodaje se sljedeća alineja:
   
               „—
            
            
               
                  32000 L 0011: Dvadeset peta direktiva Komisije 2000/111/EZ od 10. ožujka 2000. (SL L 65, 14.3.2000., str. 22.).”
            
         Članak 2.
   Iza točke 10. (Odluka Komisije 96/335/EZ) u poglavlju XVI. Priloga II. Sporazumu umeće se sljedeća točka:
   
      
                  „11.
               
               
                  
                     32000 L 0041: Direktiva Komisije 2000/41/EZ od 19. lipnja 2000. o drugoj odgodi datuma nakon kojeg se zabranjuju ispitivanja na životinjama za sastojke ili kombinacije sastojaka kozmetičkih proizvoda (SL L 145, 20.6.2000., str. 25.).”
               
            
   Članak 3.
   Tekstovi direktiva 2000/11/EZ i 2000/41/EZ na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 4.
   Ova Odluka stupa na snagu 24. veljače 2001., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 23. veljače 2001.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 284, 9.11.2000., str. 47.
   
      (2)  SL L 65, 14.3.2000., str. 22.
   
      (3)  SL L 145, 20.6.2000., str. 25.
   
      (4)  Ustavni zahtjevi nisu navedeni.